

 **Gradsko vijeće**

KLASA:410-01/25-01/01

URBROJ:2186-16-02/1-25-1

Ludbreg, \_\_\_\_\_\_\_\_\_\_\_\_ 2025. g. PRIJEDLOG

Na temelju članka 26., 29. i 42. Zakona o lokalnim porezima („NN“, br. 115/2016., 101/2017., 114/2022., 114/2023. i 152/2024.) i članka 34. Statuta Grada Ludbrega („Službeni vjesnik Varaždinske županije“ 12/2021.) Gradsko vijeće Grada Ludbrega na 31. sjednici održane dana \_\_\_\_\_\_\_\_\_\_\_ 2025. g., donosi

**ODLUKU**

**o porezima Grada Ludbrega**

**I. OPĆA ODREDBA**

Članak 1.

Odlukom o porezima Grada Ludbrega (dalje u tekstu: Odluka), utvrđuje se sustav utvrđivanja i naplate lokalnih poreza kao izvora financiranja jedinice lokalne i područne (regionalne) samouprave .

**II. VRSTE POREZA**

Članak 2.

Gradu Ludbregu pripadaju sljedeći porezi:

1. porez na potrošnju
2. porez na nekretnine
3. porez na korištenje javnih površina.

ODJELJAK 1.

**Porez na potrošnju**

Članak 3.

(1) Porez za potrošnju plaća se sukladno odredbama važećeg Zakona o lokalnim porezima.

(2) Porez na potrošnju na području Grada Ludbrega se plaća po stopi od 3%.

Članak 4.

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava – Područni ured Varaždin, Ispostava Ludbreg.

ODJELJAK 2.

**Porez na nekretnine**

Članak 5.

(1) Porez na nekretnine plaća se sukladno odredbama važećeg Zakona o lokalnim porezima.

(2) Porez na nekretnine na području Grada Ludbrega plaća se u visini od 1,66 €/m2 korisne površine nekretnine, određene propisom kojim se uređuju uvjeti i mjerila za izračun zaštićene najamnine.

Članak 6.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Ministarstvo financija, Porezna uprava – Područni ured Varaždin, Ispostava Ludbreg.

ODJELJAK 3.

**Porez na korištenje javnih površina**

Članak 7.

(1) Porez na korištenje javnih površina plaćaju pravne i fizičke osobe koje koriste javne površine kojoj je nadležni Upravni odjel Grada Ludbrega odobrio zapremanje javne površine ispred zgrada i korištenje slobodnih površina za privremenu upotrebu.

(2) Porez iz stavka 1.ovog članka plaća se u roku od 15. dana od prijema rješenja o odobrenju korištenja javne površine.

Članak 8.

Za zapremanje javnih površina ispred zgrada, te za korištenje slobodnih javnih površina za privremenu upotrebu, porez se obračunava dnevno za svaki četvorni metar prostora koji se koristi za zauzimanje terasa ili otvorenih prostora za ugostiteljske i druge djelatnosti i to:

1. na Trgu Svetog Trojstva i Trgu slobode u Ludbregu: 0,15 €/m2,
2. na ostalim lokacijama na području Grada Ludbrega: 0,10 €/m2.

Članak 9.

Za zapremanje javnih površina na posebno organiziranim sajmovima, manifestacijama i proslavama plaća se porez na svaki četvorni metar površine koja se koristi u Gradu Ludbregu, u cijelo vrijeme trajanja istih i to:

* ugostiteljski, zabavni i ostali sadržaji: 13,00 €/m2.

Članak 10.

Poslove utvrđivanja, evidentiranja, nadzora, naplate i ovrhe radi naplate poreza na korištenje javnih površina obavlja Upravni odjel Grada Ludbrega nadležan za poslove komunalnog redarstva.

**III. DAVANJE OVLASTI FINA-i**

Članak 11.

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi, u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**IV. PRIJELAZNE I ZAVRŠNE ODREDBE**

Članak 12.

(1) Danom stupanja na snagu ove Odluke prestaje važiti Odluka o porezima Grada Ludbrega („Narodne novine“, br. 143/2023.).

(2) Postupci utvrđivanja poreza započeti po odredbama Odluke o porezima Grada Ludbrega („Narodne novine“, br. 143/2023.), koji nisu dovršeni do stupanja na snagu ove Odluke, dovršiti će se prema odredbama Odluke o porezima Grada Ludbrega („Narodne novine“, br. 143/2023.).

Članak 13.

Ova Odluka objavljuje se u „Narodnim novinama“ i u „Službenom vjesniku Varaždinske županije“, a stupa na snagu osmog dana od dana objave u „Narodnim novinama“.

 Predsjednik Gradskog vijeća

 Darko Jagić